10 สถานที่ที่ท่องเที่ยวฤดูหนาวที่สวยที่สุดในประเทศไทย

ในการท่องเที่ยวในฤดูหนาวของปีนี้ แม้ว่าหลาย ๆ ท่านอาจจะเสียดายที่ไม่ได้ไปเคาท์ดาวน์นับถอยหลังสู่วันปีใหม่ที่ต่างประเทศเหมือนเช่นทุก ๆ ปี การท่องเที่ยวก็ถูกจำกัดมากขึ้น จากการระบาดของสถานการณ์โควิดที่ยังไม่ท่าทีว่าจะดีขึ้น แต่หารู้ไม่ว่า ในประเทศไทยของเรานั้นก็มีที่เที่ยวสำหรับฤดูหนาวมากมาย ที่สวยงามมาก ๆ ไม่แพ้กับต่างประเทศเลย และโดยเฉพาะอย่างยิ่งในปีนี้ ที่เหมือนกับว่าสภาพอากาศเป็นใจ ที่มีอากาศเย็น ๆ ลงมาตั้งแต่ช่วงต้นเดือนธันวาคมมาแล้ว ดังนั้นไม่อยากจะคิดเลยว่า สถานที่ที่เราจะแนะนำพวกท่านนั้นจะสวยงามมากขนาดไหน

1. ดอยอินทนนท์ จ. เชียงใหม่

เป็นสถานที่ที่ได้รับความนิยมมาตั้งแต่ไหนแต่ไร สำหรับดอยอินทนนท์ ซึ่งดอยอินทนนท์แห่งนี้เป็นยอดเขาที่สูงที่สุดในประเทศไทย จึงทำให้คุณจะได้สัมผัสกับอากาศหนาวเย็นอย่างจุใจ แล้วในบางวันที่อากาศหนาวจัด คุณก็ยังจะได้เห็นแม่คะนิ้ง หรือน้ำค้างบนยอดหญ้าที่กลายเป็นน้ำแข็ง และที่แห่งนี้ยังเป็นจุดที่ชมดวงอาทิตย์ขึ้นที่สวยมาก ๆ อีกด้วย

2. ดอยอ่างขาง จ. เชียงใหม่

อีกหนึ่งสถานที่ยอดนิยมรองจากดอยอินทนนท์ ดอยอ่างขางนี้ ตั้งอยู่ในจังหวัดเชียงใหม่ มีพืชพรรณไม้ดอก ผักผลไม้เมืองหนาวให้ท่านได้ชม และยังเป็นสถานที่ที่แฝงความโรแมนติกอีกด้วย และระหว่างทางขึ้นดอยอ่างขางก็จะมีกลุ่มของต้นซากุระเมืองไทยที่ออกดอกสีชมพูอ่อนสะพรั่ง และยังมีทะเลหมอกที่สวยงามอีกด้วย

3. ภูชี้ฟ้า จ. เชียงราย

สถานที่แห่งนี้มีอากาศหนาว และเย็นสบายตลอดทั้งปี และเป็นสถานที่ที่ชมพระอาทิตย์ขึ้นและตกที่สวยงามมากที่สุดอีกด้วย แล้วยังมีทะเลหมอกให้ท่านได้ชมจนถึงช่วงสาย และนอกจากนั้น คุณยังสามารถเห็นวิวของสายน้ำแม่น้ำโขงที่คดเคี้ยวสวยงามอีกด้วย

4. ดอยม่อนเงาะ

สถานที่แห่งนี้ตั้งอยู่ในจังหวัดเชียงใหม่ และที่น่าสนใจคือ สถานที่แห่งนี้มีความสวยงาม มีทะเลหมอกยามเช้า และยังให้คุณ ได้รู้สึกใกล้ชิดกับธรรมชาติเป็นอย่างมาก เนื่องจากยังไม่เป็นที่รู้จักของคนมากมาย ทำให้คุณไม่ต้องไปเที่ยวแล้วต้องแย่ง กับใครเลย