10 สตรีที่มีสไตล์โดดเด่นในประวัติศาสตร์ที่คุณอาจไม่เคยรู้จัก

เราคงเคยได้ยินเรื่องราวเกี่ยวกับสตรีที่มีชื่อเสียงอย่าง Audrey Hepburn หรือเจ้าหญิงไดอาน่า ที่ได้ชื่อว่าเป็นแฟชั่นไอคอนในประวัติศาสตร์ แต่จริงๆแล้ว มีผู้หญิงอีกหลายท่าน ที่มีสไตล์ที่โดดเด่น ซึ่งอาจจะมีชื่อเสียงมาก่อนทั้งสองท่านนี้ ซึ่งผู้หญิงเหล่านี้เป็นแนวทางให้เราได้นำเป็นแบบอย่างในการกล้าที่่จะแต่งตัว และเป็นตัวเองมากขี้น

Marchesa Luisa Casati

ท่านผู้นี้เป็นแฟชั่นไอคอนแห่งยุคหนึ่งในอิตาลี ซึ่งการแต่งตัวที่ล้ำสมัยของเธอนั้น ได้เป็นแรงบันดาลใจให้แก่ มิค แจคเกอร์ และนักดนตรีท่านอื่นๆอีกมากมาย เธอผู้นี้เป็นแรงบันดาลใจในด้านสไตล์การแต่งตัวให้กับนักดนตรีแนวร๊อกแอนด์โรล และได้รับความนิยมมาอีกหลายสิบปีหลังจากนั้น แม้แต่ช่างถ่ายภาพชื่อดังอย่าง Man Ray ก็ได้ถ่ายภาพแฟชั่นของเธอไว้ ด้วยสไตล์ที่แปลกด้วยจิวเวลรี่เยอะๆ และการแต่งหน้าด้วยการเขียนอายไลน์เนอร์เส้นหนา และยังมีภาพของเธอที่จูงเสือชีต้าร์อีกด้วย

Marquise Pompadour

เธอเป็นหนึ่งในสตรีที่มีความฟุ่มเฟีอยที่สุดแห่งยุค มาดามปอมปาดัวร์ ท่านนี้เกิดเมื่อปี พ.ศ. 1721 และยังเคยเป็นคนรักของพระเจ้าหลุยส์ที่15 อีกด้วย เธอมีสไตล์การแต่งตัวที่เยอะ ประดับด้วยเครื่องประดับชิ้นใหญ่ๆ อย่างโบว์ใหญ่ๆ และชุดที่มีความพองฟู และมีโทนสีพาสเทล ซึ่งการแต่งตัวของเธอนั้นให้อารมณ์เหมือนลูกกวาดอย่างไงอย่างงั้น ซึ่งปัจจุบัน เราคงได้เห็นการแต่งกายแบบนี้แค่บนรันเวย์เท่านั้น

Gala Dali

เธอเป็นภรรยาของศิลปินชื่อดัง Salvador Dali ที่บางท่านอาจจะรู้จัก แต่เธอไม่ได้เป็นเพียงแค่ภรรยาของศิลปินธรรมดา แต่เธอมีสไตล์การแต่งตัวที่เป็นเอกลักษณ์ด้วยการใส่หมวกปีกกว้าง และกางเกงปีกกว้าง ที่เป็นผลงานดีไซน์ของ Schiaparelli ที่เคยร่วมงานกับสองสามีภรรยาคู่นี้ ซึ่งไม่เพียงแต่เป็นผู้ที่มีแฟชั่นการแต่งตัวที่โดดเด่น แต่เธอยังเป็นนักธุรกิจที่เก่งฉกาจอีกด้วย

Simone De Beauvoir

สตรีท่านนี้ ไม่เพียงแต่แต่งตัวให้ดูน่ารักในสายตาชายหนุ่มเท่านั้น แต่เธอยังต่อต้านการแต่งตัวด้วยคอร์เซ็ต และการแต่งตัวที่จำเจ เธอเคยกล่าวว่าเสื้อผ้า ไม่ได้เป็นหัวใจหลักในการแต่งตัว แต่จากการแต่งกายของเธอแล้ว เธอเป็นคนที่มีสไตล์มากพอสมควร ในตู้เสื้อผ้าของเธอนั้นประกอบด้วยเครื่องประดับชิ้นใหญ่ๆ อย่างต่างหูโกเมนล้อมด้วยเงิน และชุดผ้าทวีต ขนสัตว์สีดำ และสีขาว ซึ่งเธอชื่นชอบเสื้อผ้าสไตล์นักเดินทาง อย่างเช่น เสื้อคลุมผ้าไหมจีน