6 ชนิดต้นไม้ ที่กำลังเป็นที่นิยมปลูกในขณะนี้

สืบเนื่องมาจากมาตรการการล๊อคดาวน์ และผู้คนก็ใช้เวลาอยู่บ้านกันมากขึ้น จึงทำให้การตกแต่งบ้านเป็นผลพลอยได้จากเหตุการณ์ในครั้งนี้ เนื่องจากที่คนไม่ได้ออกไปไหน จึงไม่ได้มีโอกาสได้ไปสูดอากาศบริสุทธิ์ หรือเที่ยวร้านกาแฟข้างนอกได้เลย จึงเกิดเป็นไอเดียที่คนหันมาปลูกต้นไม้ภายในบ้านมากขึ้น ซึ่งต้นไม้เหล่านี้ ไม่เพียงแต่จะทำให้บรรยากาศภายในบ้านดูสดชื่นขึ้นมาแล้ว ต้นไม้บางชนิดยังมีคุณประโยชน์ด้านการฟอกอากาศได้อีกด้วย และยังสามารถทำให้บ้านที่ดูโล่งๆ ให้ดูเหมือนคาเฟ่ หรือร้านเบเกอรี่สไตล์มินิมอลขึ้นมาได้อย่างทันตาเห็น ในวันนี้ เราจึงอยากนำเสนอต้นไม้ 6 ชนิดที่กำลังเป็นที่นิยม เพื่อที่คุณจะได้ไอเดียในการแต่งบ้าน รวมถึงอาศัยประโยชน์จากต้นไม้เหล่านี้กันค่ะ

มอนสเตอร่า

เมื่อพูดถึงต้นไม้ที่เป็นที่นิยมในขณะนี้ คงมองข้ามต้นมอนสเตอร่าไปไม่ได้เลย เพราะดูเหมือนกับว่าต้นไม้ชนิดนี้จะได้รับความนิยมเป็นอันดับต้นๆเลยทีเดียว เนื่องจากที่มันมีรูปลักษณ์ที่สวยงาม สีเขียวสด ใบมันขลับ และลักษณะของใบก็ยังมีลายเหมือนถูกฉลุด้วยธรรมชาติอย่างสวยงาม รวมถึงเป็นต้นไม้ที่ปลูกง่าย เหมาะกับอากาศเมืองไทย สามารถปลูกในบ้านได้อย่างง่ายดาย เพราะต้นไม้ชนิดนี้ไม่ต้องการแสงแดดจัด และไม่ต้องหมั่นรดน้ำทุกวัน ซึ่งราคาของต้นไม้ชนิดนี้ก็มีตั้งแต่ 300-1,000 บาท และต้นไม้ชนิดนี้ยังมีคุณสมบัติในการฟอกอากาศได้อีกด้วย ดังนั้นต้นไม้ชนิดนี้จึงถือเป็นชนิดเริ่มต้นของผู้ที่หันมาสนใจในการปลูกต้นไม้ในบ้านเลยค่ะ

ยางอินเดีย

ต้นไม้ชนิดนี้ก็ได้รับความนิยมไม่แพ้ไปกว่ามอนสเตอร่าเลย เพราะเป็นต้นไม้อีกชนิด ที่เลี้ยงดูง่ายเสียเหลือเกิน ซึ่งมันไม่ชอบน้ำแฉะ ดังนั้น รดน้ำเพียงแค่ 1-2 ครั้งต่อสัปดาห์ก็เพียงพอแล้ว ต้นไม้ชนิดนี้มีลักษณะพิเศษคือ ใบมีรูปร่างโค้งมน ใบมีสีเขียวมันขลับ สวยงามแก่ผู้พบเห็นเป็นอย่างยิ่ง แต่ต้นไม้ชนิดนี้มีข้อควรระวังคือ ระวังอย่าไปโดนยางสีขาวของมัน เพราะมันมีฤทธิ์เป็นพิษ ต้นไม้ชนิดนี้ก็มีคุณสมบัติในการฟอกอากาศได้เช่นกัน