7 ดาราไทยที่โด่งดังในประเทศจีนสุดๆ

ตลาดของวงการบันเทิงในปัจจุบัน ไม่ได้มีเพียงแต่ในประเทศเท่านั้น แต่ประเทศไทยของเราก็ทั้งนำเข้า และส่งออกละครและภาพยนตร์อยู่ไปหลากหลายประเทศ และประเทศจีน ก็ถือว่าเป็นหนึ่งในประเทศเป้าหมายหลักของบริษัทผลิตภาพยนตร์ และละครต่างๆอยู่มาก เพราะประเทศจีนมีประชากรมาก และมีกำลังการซื้อสูง ดังนั้นหากใครที่ได้โกอินเตอร์ไปประเทศจีนแล้ว ก็นับว่าถนนในสายงานบันเทิงก็ถือว่าไปได้ไกลเลยทีเดียว และนี่ก็เป็น 7 ดาราไทย ที่โด่งดังในประเทศจีนอย่างสุดๆ

ลิซ่า แบล็คพิงค์

แม้ว่าเธอคนนี้จะไม่ได้เป็นศิลปินในสังกัดประเทศไทย แต่เธอก็เป็นคนไทยแท้โดยกำเนิด จริงๆแล้วสาวลิซ่า ไม่เพียงแต่โด่งดังในประเทศจีนเท่านั้น แต่เธอเป็นคนดังที่ทั้งโลกก็ยอมรับในความสามารถของเธอ ซึ่งในวันเกิดของเธอทุกๆปี แฟนๆทั่วโลก โดยเฉพาะแฟนๆชาวจีน ก็ได้เปย์หนักด้วยของขวัญราคาแสนแพงให้กับเธอ

ไมค์–พิรัชต์ นิธิไพศาลกุล

หนุ่มไมค์ พิรัชต์ แม้ว่าเราจะไม่ได้เห็นเขาในวงการบันเทิงในประเทศเรามาสักพักหนึ่ง แต่เขาคนนี้กำลังโด่งดังในประเทศจีนมาก โดยเขาแจ้งเกิดจากละครไทยเรื่อง Full House วุ่นนักรักเต็มบ้าน ที่เขาแสดงนำ และหลังจากนั้นเขาก็มีงานในวงการบันเทิงจีน จนกระทั่งเดี๋ยวนี้หนุ่มไมค์สามารถพูดภาษาจีนได้ปร๋อ โดยชื่อในวงการในประเทศจีนของเขาคือ Mike D’Angelo และในวันเกิดของเขาในปีที่ผ่านมา แฟนคลับชาวจีนของหนุ่มไมค์ก็ได้ทุ่มทุนเช่าตึกสูงต่างๆในประเทศจีน เพื่อฉายรูปเขาอีกด้วย

ใบเฟิร์น–พิมพ์ชนก ลือวิเศษไพบูลย์

สาวใบเฟิร์นไม่ได้ดังเป็นพลุแตกในบ้านเราเท่านั้น ซึ่งหลังจากที่ภาพยนตร์เรื่อง สิ่งเล็กๆที่เรียกว่ารัก ที่เธอได้แสดงนำได้ฉายในประเทศจีน ก็ได้รับการยอมรับ และได้ฉายในโรงภาพยนตร์ทั่วประเทศจีนกว่า 6,000 โรง ซึ่งยังไม่นับรวมกับการรีรันทางหน้าจอทีวีอีกนับไม่ถ้วน จนแฟนๆชาวจีนเรียกเธอว่า เสี่ยวซุ่ย หรือน้องน้ำ ซึ่งเป็นชื่อของเธอในภาพยนตร์เรื่องนั้น