เทรนด์การทำเล็บที่มาแรงที่สุดในปี 2020

พวกเรามักจะสรรหาเทรนด์การทำเล็บต่างๆ เพื่อที่จะเติมเต็มการแต่งตัวของคุณให้เหมาะกับฤดูกาลที่กำลังจะมาถึง ซึ่งเราไม่ควรที่จะทำให้การสรรหาเทรนด์การทำสีเล็บของคุณเป็นเรื่องที่น่าเบื่อ คุณควรทำเล็บของคุณให้ดูมีสไตล์ด้วยสีสันหลากหลาย หรือเพิ่มศิลปะไปบนเรือนนิ้วของนิ้วคุณ แล้วมันจะทำให้คุณไม่ล้าสมัยไปตลอดทั้งปี

การทำเล็บแบบเฟรนช์ ที่แหวกแนวไปจากเดิม

การทำเล็บแบบนี้ได้รับความนิยมมาตั้งแต่ปี 1990 แล้วก็ยังคงได้รับความนิยมอยู่ต่อเนื่องทุกๆปี แต่ในคราวนี้ การทำเล็บแบบเฟรนช์มาในรูปแบบใหม่ ไม่ว่าจะเป็นสีทองเมทัลลิค, ลายหัวใจ หรือแบบดับเบิ้ลทิปส์ ซึ่งคุณไม่จำเป็นต้องทาสีเดี่ยวๆทั่วทั้งเล็บเหมือนแบบเดิม แต่เป็นการเพิ่มเติมความสนุกสนานเข้าไปอีก

ลายปริ้นท์ลายงูเหลือมและวัว

การทำสีเล็บลายสัตว์ ไม่ใช่สิ่งแปลกใหม่ของการทำสีเล็บ แต่การทำสีเล็บลายงูเหลือมและลายวัวนั้น ได้รับความนิยมเป็นอย่างมาก ซึ่งอ้างอิงจากเครื่องมือค้นหาของผู้คนในปี 2020 ซึ่งนางแบบสาว Kendall Jenner ก็ทำเล็บเป็นรูปวัว แล้วก็กลายเป็นไวรัลไปทั่ว และในปลายปีที่ผ่านมา การเพนท์เล็บลายม้าลาย ก็เป็นที่นิยมในหมู่เซเลป และคนธรรมดามาก

โทนสีธรรมชาติ

การทำสีเล็บโทนสีธรรมชาตินั้น ไม่เพียงแต่จะเป็นทางเลือกที่ปลอดภัย สำหรับคนที่ไม่ได้ชอบสีฉูดฉาด การทำเล็บสีนี้นั้นดูดีมาเสมอ และก็ได้รับความนิยมมาอย่างต่อเนื่อง ในปีนี้ เราก็ได้เห็นการทำสีเล็บโทนสีธรรมชาติในรันเวย์จากแบรนด์ชื่อดังระดับโลกอย่าง Wang และ Coach ซึ่งคุณไม่ต้องกลัวเลยกับการทำสีเล็บโทนสีธรรมชาติอย่างโทนสีน้ำตาลอ่อน ในช่วงซัมเมอร์ แทนที่จะเป็นสีชมพูอ่อนแบบเดิมๆแบบที่เราเคยทำกันมา

สีเล็บแบบด้าน หรือแบบแมท

เทคนิคการทาสีเล็บแบบนี้สามารถใช้ร่วมกับศิลปะการทำสีเล็บมากมาย หรือเพียงแค่สีพื้นที่เป็นสีแดงก็ได้ คุณสามารถหาซื้อสีทาทับที่เป็นเนื้อแมทมาแล้วทำเองก็ได้ เพราะหากไปทำที่ร้าน คุณจะต้องจ่ายเงินเพิ่มจากการทาเล็บสีปกติ สีเนื้อแมทนี้ให้ความรู้สึกที่ทันสมัย, สะอาดและสดชื่น และสีแมทนี้เหมาะกับสาวๆทุกวัย ซึ่งคุณสามารถลองทาเป็นสีแดง, ออฟไวท์ หรือสีดำ เพื่อสื่อถึงความคลาสสิคตลอดกาล