6 วิธีที่จะทำให้คุณห่างไกลจากโรคซึมเศร้า

ท่ามกลางสังคมที่เปลี่ยนแปลงไปอย่างรวดเร็ว จากสังคมที่ผู้คนมีปฏิสัมพันธ์กันเป็นอย่างมากในสมัยก่อน แต่ในปัจจุบัน ผู้คนให้ความสนใจกับตนเองมากขึ้น มีการแข่งขันที่มากขึ้น ไม่ว่าจะด้านการทำงาน หรือการดำรงชีวิต และโรคซึมเศร้านั้น ก็กลายเป็นโรคยอดฮิต ที่มีผู้คนเป็นโรคนี้เป็นอย่างมาก ซึ่งในปัจจุบัน เราต้องอาศัยความเข้าใจในโรคนี้กันอยู่อีกมาก เนื่องจากบางคนก็คิดว่า คนที่เป็นโรคซึมเศร้านั้น อาจจะเป็นพวกเรียกร้องความสนใจ แต่ในความเป็นจริงแล้ว มันคือการที่สารเคมีในสมองเสียความสมดุล ซึ่งอาจจะนำไปสู่การคิดฆ่าตัวตาย ซึ่งเราก็ได้เห็นกันอยู่บ่อยๆ และเพื่อเป็นการหลีกหนีจากโรคซึมเศร้านี้ พวกเรา จึงมี 6 วิธีในการที่จะทำให้คุณห่างไกลจากโรคซึมเศร้านี้ค่ะ

1. ไม่หมกมุ่นกับมือถือ และโซเชียลมีเดีย

ข้อนี้เป็นสาเหตุหลักเลย ที่จะทำให้คุณเป็นโรคซึมเศร้า เพราะคุณจะเอาชีวิตตัวเองไปเปรียบเทียบกับชีวิตของคนอื่นอยู่เสมอ ซึ่งในความเป็นจริงแล้ว ผู้คน ก็อยากจะแชร์แต่เรื่องราวดีๆ ชีวิตดีๆ ให้คนอื่นได้เห็น เราจึงจะมีคำถามกับตัวเองตลอดเวลาว่า ทำไมชีวิตฉันไม่ดีเหมือนเขา ซึ่งพวกเขาเหล่านั้น แน่นอนว่า ก็มีเรื่องที่ไม่ดี มีความทุกข์เช่นกัน แต่ใครล่ะจะแชร์ให้โลกได้เห็น ดังนั้นคุณควรที่จะจำกัดเวลาการใช้โซเชียลมีเดีย และไม่ควรเล่นมือถือก่อนนอนหรือหลังตื่นนอน เพราะจะทำให้คุณยิ่งหมกมุ่นอยู่กับมัน

2. ดูสารคดี หรือดูรายการสร้างเสริมความคิดสร้างสรรค์

เมื่อคุณเลือกที่จะหยุดการเสพติดเรื่องของคนอื่นแล้ว คุณควรโฟกัสที่ตัวคุณเอง ให้เวลากับตัวเองในการดูสารคดี รายการทำอาหาร หรือรายการต่างๆ ที่มี ความบันเทิง เพื่อให้คุณมีความสุข หรือสร้างแรงบันดาลใจให้กับตัวเอง ในการที่จะริเริ่มทำอะไรใหม่ๆ บางทีคุณอาจจะค้นพบงานอดิเรกที่คุณสนุกกับมัน และ ไม่เคยคิดว่าจะสนใจมาก่อนเลยด้วย