10 เครื่องดื่มคลายร้อนรอบโลกที่น่าลองในฤดูร้อนนี้

วันแห่งฤดูร้อนใกล้จะมาถึงแล้ว ซึ่งนั่นหมายความว่า มันถึงเวลาแล้วที่เราควรจะได้เริ่มลิ้มลองเครื่องดื่มเย็นๆจากทั่วโลก เริ่มตั้งแต่เม็กซิโก ถึงอิตาลี และจากญี่ปุ่นถึงอินเดีย ซึ่งในแต่ละวัฒนธรรมต่างก็มีการรังสรรค์เมนูคลายร้อน และใครจะรู้ว่า เครื่องดื่มเหล่านี้ อาจจะกลายเป็นเครื่องดื่มสุดโปรดของคุณในฤดูร้อนที่จะมาถึงนี้ก็ได้ และนี่ก็เป็น 10 เครื่องดื่มคลายร้อนจากทั่วทุกมุมโลกที่จะมาให้คุณได้ลองกัน

ออร์ชาต้า (ประเทศเม็กซิโก)

ประเทศเม็กซิโกนั้น มีชื่อเสียงในเรื่องของฤดูร้อน และอาหารที่เผ็ดร้อน ดังนั้นเครื่องดื่มคลายร้อนของพวกเขาต้องเป็นอะไรที่แตกต่างอย่างสิ้นเชิง และมันก็คือ ออร์ชาต้า เป็นเครื่องดื่มที่อ่อนละมุน, หอมนม อย่างไม่น่าเชื่อ ซึ่งสามารถทำได้โดยไม่ใช้นมวัวเลย ซึ่งมีวัตถุดิบดังนี้: กลิ่นวานิลา, น้ำตาล, ข้าว, อบเชย และอัลมอนด์ ซึ่งคุณสามารถเพิ่มน้ำนมอัลมอนด์หรือนมวัวก็ได้ แล้วผสมให้เข้ากัน มันมีรสชาติดีอย่างวิเศษเลย

นีร์มอร์ (ประเทศอินเดีย)

ในประเทศที่ร้อน และชื้นสูงอย่างประเทศอินเดียนั้น เครื่องดื่มเย็นๆนั้นมักจะทำมาจากนมวัว ซึ่งมันมีเย็นสดชื่น ติดเค็มหน่อยๆ หอมเครื่องเทศ ซึ่งจะทำให้คุณสามารถคลายร้อนได้ในฤดูร้อน นีร์มอร์ เป็นเครื่องดื่มที่เป็นที่นิยเป็นอย่างมากในทางตอนใต้ของประเทศอินเดีย ซึ่งเป็นแถบที่ร้อนตลอดทั้งปี เครื่องดื่มชนิดนี้ทำมาจากบัตเตอร์มิลค์ และเครื่องเทศหลายๆชนิด และตามด้วยเกลือเพียงหยิบมือ และยังสามารถผสมสมุนไพรมหาหิงค์เข้าไปได้อีกด้วย

บันดุง (ประเทศมาเลเซีย)

หากคุณชื่นชอบเครื่องดื่มที่มีรสชาติหวานเพื่อเอาไว้คลายร้อน เครื่องดื่มชนิดนี้คือตัวเลือกที่ดี มันทำมาจากนมข้นจืด และมีกลิ่นที่หอมของน้ำกุหลาบ มีสีสันสวยงามจากสีผสมอาหารจากธรรมชาติ ซึ่งในขณะที่คุณทำนั้น ต้องพยายามให้ใช้วัสดุจากธรรมชาติให้ได้มากที่สุด เพื่อความหอมชื่นใจ ใส่น้ำตาลและน้ำแข็ง แค่นี้ก็เป็นอันเรียบร้อย เครื่องดื่มนี้มีรสชาติที่อร่อยและสีสันสวยงาม

ลาเต้ เมนต้า (ประเทศอิตาลี)

ชาวอิตาเลียนนั้น ขึ้นชื่อว่าคลั่งไคล้ในลาเต้ ซึ่งมันก็ไม่น่าแปลกใจเลยว่าพวกเขาจะดื่มมันในช่วงซัมเมอร์ แต่ก็มีการปรับเปลี่ยนเล็กน้อย แน่นอนว่าเครื่องดื่มลาเต้เมนต้านี้สดชื่นเป็นอย่างมาก ซึ่งทำให้กลายเป็นเครื่องดื่มประจำช่วงหน้าร้อนในอิตาลีเลยก็ว่าได้ ซึ่งโดยพื้นฐานแล้ว เครื่องดื่มชนิดนี้ก็คือลาเต้เย็นที่ใส่น้ำเชื่อมเปปเปอร์มิ้นต์ และใบเปปเปอร์มิ้นต์บด ซึ่งมันเลยคำว่าอร่อยและสดชื่นไปมากเลยทีเดียว