6 นักแสดงสาวที่สวมชุดไทยได้อย่างสง่างามที่สุด

ชุดไทย ถือเป็นชุดที่บ่งบอกวัฒนธรรมที่สวยงามของประเทศเราได้เป็นอย่างดี ด้วยการปัก ถักทอผ้าด้วยความปราณีต และการออกแบบชุดที่มีดีไซน์ที่สวยงาม เป็นที่ตราตรึงใจต่อผู้ที่พบเห็นทั่วโลก ด้วยรูปทรงของชุด ที่ปกปิดอย่างเรียบร้อย ตามแบบแผนของแม่หญิงไทย แต่ยังแอบแฝงความเซ็กซี่เล็กๆ ด้วยการเผยให้เห็นส่วนโค้งเว้าของสรีระผู้หญิงแบบไม่ต้องเปิดให้ดูอย่างชัดเจน และในบทความนี้ เราก็จะขอนำเสนอ 6 นักแสดงสาวชาวไทย ที่ได้ขึ้นชื่อว่าเป็นผู้ที่แต่งตัวชุดไทยได้อย่างสง่างามที่สุด

นุ่น วรนุช ภิรมย์ภักดี

หากเอ่ยถึงสาวที่แต่งชุดไทยได้สวยงามมากที่สุด ชื่อของนุ่น วรนุช ก็คงจะเป็นชื่อแรกๆ ที่คนส่วนใหญ่คิดถึง ด้วยหน้าตาที่จิ้มลิ้ม สวยและแฝงความน่ารัก ทำให้เสริมบุคลิกของเธอให้ยิ่งดูสง่างาม พร้อมทั้งการที่เธอมีความสามารถในการรำไทยได้อย่างอ่อนช้อย สวยงาม ถึงขั้นเป็นเจ้าของโรงเรียนสอนนาฏศิลป์ และพ่วงด้วยดีกรีนักเรียนโรงเรียนนาฏศิลป์มาก่อน ทำให้เธอได้รับบทบาท และมีบทบาทที่ต้องใส่ชุดไทยให้เราได้ชมอยู่บ่อยครั้ง

แอฟ ทักษอร

สาวหน้าหวาน ตามแบบฉบับของผู้หญิงไทย ด้วยการที่เธอเคยรับบทนำในภาพยนตร์ในตำนานอย่าง นเรศวร มาก่อน และทำให้เราได้ยลโฉมเธอในชุดไทยที่สง่างามมากๆ จนไม่มีใครปฏิเสธเลยว่า สาวแอฟ ทักษอร นั้นก็เป็นหนึ่งในผู้หญิงที่สวมใส่ชุดไทยได้สวยงามที่สุดคนหนึ่ง บวกด้วยกิริยามารยาทของเธอ ที่เรียบร้อย อ่อนหวาน ก็ยิ่งทำให้เธอดูสง่างามมากขึ้นไปอีก