6 ไลฟ์สไตล์ใหม่ ในนิยามของคำว่า “นิว นอร์มอล”

หลังจากที่ประเทศไทยของเราได้คลายมาตรการล๊อคดาวน์มากขึ้น จึงทำให้ประเทศของเรานั้น ดูมีชีวิตชีวามากขึ้น จากที่ธุรกิจต่างๆต้องปิดตัวลงอย่างชั่วคราว ผู้คนส่วนใหญ่ก็ไม่ได้ออกไปไหน ทำให้บ้านเมืองดูเงียบเหงาไปไม่น้อย ซึ่งหลังจากที่ตัวเลขของผู้ติดเชื้อโควิดในประเทศไทยของเรานั้นค่อนข้างที่จะอยู่ในเกณฑ์เกือบจะปลอดภัยแล้ว ดังนั้น ธุรกิจห้างร้านต่างๆ ก็ได้รับอนุญาตให้เปิดได้อีกครั้ง แต่ผู้คนก็ยังจะต้องระมัดระวังตัวให้มาก จึงเป็นที่มาของคำว่า นิว นอร์มอล เพื่อที่จะระวังไม่ให้การระบาดของโรคโควิดนั้นเกิดขึ้นอีกครั้ง ซึ่งในบทความนี้ จะนำเสนอไลฟ์สไตล์ใหม่ ของผู้คนในนิยามของคำว่า นิว นอร์มอล

1. หน้ากากอนามัย กลายเป็นอวัยวะอีกชิ้นหนึ่ง

เนื่องด้วยการป้องกันโรคโควิด ยังเป็นสิ่งที่จะต้องทำอยู่ ดังนั้นหน้ากากอนามัย หรือเฟซชีลด์ กลายเป็นอุปกรณ์ที่ต้องสวมใส่ทุกครั้ง ในการไปที่ที่มีคน ซึ่งในมาตรการหลังการล๊อคดาวน์นั้น ก็ได้บังคับให้ผู้ที่มาใช้บริการ หรือลูกค้า ใส่หน้ากากอนามัยตลอดเวลาที่ได้รับบริการ

2. คนหันมาทำกิจกรรมที่บ้านมากขึ้น

เนื่องจากที่คนยังต้องระวังการกับสัมผัสกับผู้อื่น และการที่อยู่บ้านมาเป็นเวลานาน ทำให้ผู้คนเกิดอาการติดบ้าน มากขึ้น การสังสรรค์ลดน้อยลงอย่างเห็นได้ชัด และด้วยเหตุนี้เอง ทำให้หลายคนเกิดไอเดียในการหากิจกรรมยามว่างทำที่บ้านมากขึ้น ไม่ว่าจะเป็น การตกแต่งบ้าน, การปลูกต้นไม้ หรือการดูหนังอยู่บ้าน มากขึ้น