6 ขั้นตอนการใช้ออยล์ล้างหน้าเพื่อผิวพรรณที่สะอาดสดใส

ท่ามกลางมลภาวะของประเทศไทย ที่มีปัญหาเรื่องฝุ่นละอองมากขณะนี้ นอกเหนือจากที่จะทำลายระบบหายใจของเราแล้ว สิ่งหนึ่งที่ถูกทำร้ายโดยตรงคือผิวหน้าของเรา ที่จะต้องสัมผัสกับฝุ่นละออง และมลภาวะโดยตรง ทำให้สาวๆจึงรู้สึกว่า ช่วงนี้ จะมีทั้งสิว และผดผื่นต่างๆ ขึ้นบนใบหน้า ซึ่งสร้างความน่ารำคาญใจเป็นอย่างยิ่ง

ดังนั้น การล้างหน้า จึงเป็นขั้นตอนการบำรุงผิวที่สำคัญเป็นอย่างยิ่ง เนื่องจากหากไม่ชำระล้างสิ่งสกปรกให้ออกไปจากผิว แล้วยังทาครีมทับลงไปอีก ก็จะยิ่งก่อให้เกิดการอุดตันของรูขุมขนมากขึ้น ซึ่งจะเป็นการตอกย้ำปัญหาของผิวหน้า ให้มากขึ้นไปอีก

ในสมัยก่อน การใช้หน้า ไม่เป็นที่นิยมนัก เพราะเชื่อว่า การที่ยิ่งเอาน้ำมันประโลมผิว จะยิ่งเพิ่มปัญหาผิวมันมากขึ้นไปอีก โดยเฉพาะอย่างยิ่ง ประเทศไทย ที่เป็นเมืองร้อน ที่โดยธรรมชาติแล้ว เป็นตัวกระตุ้นผิวมันได้เป็นอย่างดี แต่ในความเป็นจริงแล้ว การล้างหน้าโดยใช้ผลิตภัณฑ์ล้างหน้าที่ดึงไขมันส่วนเกินจากผิวหน้าออกมากเกินไป จะทำให้ผิวหน้าเสียความชุ่มชื่น ทั้งยั้งเป็นการกระตุ้นให้ต่อมไขมันผิวหน้า ผลิตน้ำมัน เพื่อมาหล่อเลี้ยงผิวให้มากยิ่งกว่าเดิม จึงยิ่งเป็นการทำให้หน้ามันเพิ่มขึ้นไปอีก

และด้วยนวัตกรรมที่พัฒนาไปมากในปัจจุบัน ทำให้มีผลิตภัณฑ์ล้างหน้า ที่มีหลายชนิดแตกต่างกันไป ตามปัญหาสภาพผิวของแต่ละคน และหนึ่งในนั้นที่ได้รับผลตอบรับ และผลลัพธ์ที่ดีคือ การใช้ออยล์ล้างหน้า เพราะโมเลกุลของไขมันในผลิตภัณฑ์ล้างหน้า จะเข้าไปจับตัวกับไขมันที่อุดตันเหล่านั้น ที่อยู่ในผิวของคุณ และหล่านี้ เป็นขั้นตอนการใช้ออยล์ล้างหน้า เพื่อผิวหน้าที่สะอาดสดใสค่ะ

1.ศึกษาสภาพผิวหน้าของตัวเอง

การจะแก้ไขปัญหาให้ตรงจุดนั้น จำเป็นอย่างยิ่งที่จะต้องรู้พื้นฐานของผิวหน้าของคุณเอง เพื่อนำไปสู่การเลือกสรรสูตรของผลิตภัณฑ์บำรุงผิวหน้าที่ถูกต้อง

2.เลือกชนิดของน้ำมันให้ถูกต้อง

น้ำมันที่จะใช้ในการล้างหน้า มีได้หลากหลายชนิด ไม่ว่าจะเป็น น้ำมันละหุ่ง, น้ำมันมะกอก, น้ำมันดอกทานตะวัน, น้ำมันมะพร้าว หรือแม้กระทั่งน้ำมันเฮเซลนัท ซึ่งในขั้นตอนนี้ คุณอาจจะต้องใช้เวลา เพื่อทดลองหาน้ำมันที่ดีที่สุดกับสภาพผิวของคุณเอง