เครื่องประดับ 6 ชิ้นที่เป็นสมบัติของราชวงศ์จักรีที่ได้ขึ้นชื่อว่าสวยที่สุด

หากกล่าวถึงเครื่องประดับ หรืออัญมณีล้ำค่าที่สวยงามที่สุดนั้น เห็นจะต้องเป็นของราชวงศ์ หรือบุคคลสำคัญ ๆ ระดับชาติเท่านั้น ที่จะได้ มีโอกาสได้สวมใส่ และราชวงศ์จักรีของไทยเรานั้น ก็ขึ้นชื่อเรื่องการครอบครองอัญมณีที่สวยงามล้ำค่าอยู่มากมาย โดยในประวัติศาสตร์นั้น เราจะได้เห็นภาพของพระราชวงศ์ต่าง ๆ สวมใส่เครื่องประดับราคาแพง สวยงาม เริ่มจากสมัยรัชกาลที่ 5 เพราะเป็นช่วงแรกเริ่มที่กษัตริย์ไทยได้ทรงประพาสยุโรป และก็ได้ซื้อมาเป็นของฝากให้กับพระราชินี และสนมมากมาย และในปัจจุบันเราก็มีโอกาสได้เห็นสมเด็จพระพันปีหลวง ผู้ที่ได้ขึ้นชื่อว่าเป็นราชินีที่ทรงพระสิริโฉมงดงามที่สุด ได้ทรงใส่เครื่องประดับเหล่านี้ให้เราได้เห็นมาอย่างชินตา ซึ่งเครื่องประดับต่าง ๆ เหล่านี้ ก็มีทั้งชิ้นที่เป็นมรดก ตกทอด และเป็นฝีมือของนักออกแบบเครื่องประดับชั้นนำของโลกแทบทั้งสิ้น และในบทความวันนี้ จะขอนำเสนอเครื่องประดับ 6 ชิ้น ที่เป็นสมบัติของราชวงศ์จักรีที่ได้ขึ้นชื่อว่าสวยงามที่สุดมาให้ทุกท่านได้ชมกัน

1. สร้อยพระศอไพลินล้อมเพชร

เป็นเครื่องประดับชิ้นที่สมเด็จพระพันปีหลวงได้ทรงใส่เมื่อครั้งพระองค์ได้เสด็จเยือนประเทศสหรัฐอเมริกา และประเทศแคนาดาเป็นครั้งแรก เมื่อปี พ.ศ. 2510 และจากในสมุดบันทึกส่วนตัวของพระองค์ พระองค์ได้กล่าวไว้ว่าสร้อยพระศอชุดนี้เป็นของมรดกตกทอดมาจากสมเด็จพระพันปีหลวงพระองค์ก่อน ซึ่งหมายถึงสมเด็จพระศรีพัชรินทราบรมราชินีนาถ พระบรมราชชนนีพันปีหลวง

2. สร้อยพระศอแบบรัดเกล้า เพชรกลมพร้อมจี้เพชรหยดน้ำที่มีแฉกรัศมีเหมือนดวงอาทิตย์

สร้อยพระศอชิ้นนี้ มีความพิเศษตรงที่สามารถดัดแปลงแล้วสวมใส่เป็นรัดเกล้าได้อย่างสวยงาม ซึ่งเครื่องประดับชิ้นนี้ แต่เดิมเป็น พระราชทรัพย์ของสมเด็จพระศรีพัชรินทราบรมราชินีนาถ พระมเหสีในสมเด็จพระจุลจอมเกล้าเจ้าอยู่หัว รัชกาลที่ 5 ที่พระองค์ได้ซื้อให้เมื่อครั้งที่พระเจ้าอยู่หัวรัชกาลที่ 5 เสด็จประพาสยุโรป และก็ได้หามาเพื่อเป็นของฝากให้กับพระมเหสี และสนม โดยมีขนาดที่ลดหลั่นต่างกันไป