6 ท่าโยคะง่ายๆ ที่สามารถทำได้เองที่บ้าน

ในช่วงที่เราต้องกักตัวอยู่บ้าน ซึ่งหลายๆคนก็มีกิจกรรมที่น่าสนใจที่ทำแตกต่างกันไป เพื่อทำให้คุณรู้สึกไม่เหงา เวลาอยู่ที่บ้านในขณะนี้ บางคนก็สนุกกับการทำอาหาร และการกิน แต่มันจะดีกว่าไหม หากคุณเจียดเวลาอย่างน้อย 15 นาที หรือครึ่งชั่วโมงต่อวัน เพื่อใช้ในการออกกำลังกาย แต่หากคุณไม่มีอุปกรณ์ในการออกกำลังกายที่บ้าน วันนี้เราขอเสนอท่าโยคะง่ายๆ ที่คุณสามารถทำได้ง่ายๆที่บ้าน แล้วยังสามารถบริหารกล้ามเนื้อของคุณไปในตัว พร้อมทั้ง คุณสามารถฝึกสมาธิ อยู่กับตัวเองเงียบๆ ซึ่งรับรองว่า คุณจะรู้สึกผ่อนคลาย และโล่งโปร่ง หลังจากที่ทำท่าเหล่านี้ไปเลยค่ะ

1. ท่าภูเขา ( Mountain Pose)

ท่านี้เป็นท่าเบสิค เพียงแค่คุณยืนเท้าชิด และผ่อนน้ำหนักลงทั้งสองข้างให้สมดุล และยืดแขนทั้งสองข้างขึ้นไปในลักษณะเหยียดตรงช้าๆ สูดหายใจเข้าออกลึกๆ ให้เป็นจังหวะสม่ำเสมอ และกำหนดลมหายใจเข้าออก คุณจะรู้สึกได้ถึง การได้ยืดกระดูกสันหลังของคุณให้ผ่อนคลาย ซึ่งคุณอาจจะเหนื่อยล้าจากการนั่งทำงานกับคอมพิวเตอร์ทั้งวัน ซึ่งท่านี้สามารถช่วยในเรื่องการปวดหลังได้เป็นอย่างดี

2. ท่า Downward Dog

ท่านี้เหมาะกับคนที่มีความยืดหยุ่นพอสมควร แต่หากร่างกายของคุณยังไม่มีความยืดหยุ่นพอ คุณก็สามารถฝึกท่านี้ไปทีละเล็กทีละน้อยได้ โดยเริ่มจากการยืดแยกปลายเท้าออกจากกัน โดยให้เข่าอยู่ตรงล่างสะโพก แล้วค่อยๆก้มตัวลงให้มือแตะพื้นแล้วกางนิ้วออก พยายามกดไหล่ลงพื้นเป็นจังหวะเพื่อเป็นการยืดกล้ามเนื้อ แล้วนับ 1-2-3 ค้างไว้ โดยท่านี้จะเป็นการยืดเส้นได้ทั้งร่างกายของคุณ