8 วิธีง่ายๆในการจัดการกับความเครียดและความวิตกกังวล

โรควิตกกังวล กลายเป็นโรคฮอตฮิตของคนยุคใหม่ไปแล้ว ในขณะที่ความเครียด กลายเป็นส่วนหนึ่งของคนนับล้านคนบนโลกใบนี้ ทำไมถึงเป็นเช่นนั้น ด้วยวิถีชีวิตที่เร่งรีบ และเราก็สร้างชีวิตประจำวันของเราให้ตั้งอยู่บนความกดดันต่างๆ ทำให้บางครั้งมันมากเกินที่เราจะสามารถรับมือได้ ไม่ว่าจะเป็นผู้คนที่เราต้องพบเจอ หรือสถานที่ต่างๆที่เราต้องไป จนพวกเราลืมไปว่า ความสุขที่แท้จริงจะตั้งมั่นอยู่กับความสงบ สันติ และความเงียบ และปราศจากสิ่งทางโลก หากคุณอยากจำได้ว่า ความรู้สึกมีความสุข ผ่อนคลายด้วยตัวเองเป็นอย่างไร ลองไปดู 8 วิธีง่ายๆที่ทำให้คุณสามารถจัดการกับความเครียดและความวิตกกังวลกันค่ะ

หายใจลึกๆ

วิธีที่ง่ายที่สุดคือการกำหนดลมหายใจ โดยเริ่มจากการนั่ง ผ่อนคลาย ปิดเครื่องมือสื่อสารต่างๆ เปิดหน้าต่างเพื่อรับอากาศที่บริสุทธิ์ หายใจเข้าช้าๆ ลึกๆ โดยคุณสามารถวางมือไว้บนหน้าท้อง เพื่อเพิ่มการหายใจที่ลึกกว่าเดิม หายใจออกและผ่อนคลายให้ได้มากที่สุด โดยตั้งสมาธิอยู่ที่ลมหายใจ ทำอย่างช้าๆ ให้รู้สึกสบายมากที่สุด ซึ่งมันเป็นวิธีที่จะทำให้คุณผ่อนคลาย และปลดปล่อยความคิดลบออกไป ลมหายใจที่ลึกจะสามารถทำให้ชะลอการเต้นของหัวใจ และนำสมาธิและสติมาสู่คุณ

ฟังเสียงธรรมชาติ

แม้ว่าคุณจะอยู่ท่ามกลางป่าคอนกรีต หรือไม่สามารถออกไปข้างนอกได้ด้วยเหตุผลหลายประการ มีหลายวิธีที่คุณยังสามารถเพลิดเพลินไปกับธรรมชาติที่สงบเงียบของธรรมชาติ  หากคุณต้องการภาพที่สวยงามเพื่อสร้างความรู้สึกที่จะออกไปข้างนอก ด้วยการดาวน์โหลดวิดีโอธรรมชาติและใช้เวลาดูพวกเขาอยู่เรื่อยๆ และอีกวิธีหนึ่งคือการค้นหาเสียงของธรรมชาติ (ซึ่งใน YouTube มีทุกอย่าง) นั่งสบาย ๆ และปล่อยให้เสียงนั้นพาคุณเดินทางไปยังป่าทุ่งหญ้าภูเขา ป่าฝนและทิวทัศน์อันงดงาม การวิจัยแสดงให้เห็นว่าคนที่อาศัยอยู่ใกล้ชิดกับธรรมชาติมีอายุขัยที่ยาวนานขึ้นสุขภาพที่ดีขึ้นและจิตใจที่สงบขึ้นเมื่อเทียบกับผู้คนที่อาศัยอยู่ในเมือง และความกังวลของคุณจะหายไปทันที!

เอาตัวเองออกจากโซเชียลมีเดีย

ในช่วงเวลาที่คุณมีความเครียดและวิตกกังวลนั้น การเอาตัวเองออกจากโซเชียลมีเดียเป็นสิ่งที่สำคัญมากที่สุด และลดการรับรู้การข่าวสาร เพราะช่วงที่เราเกิดอาการวิตกกังวลส่วนใหญ่จะมาจากการเสพข่าวสาร หรืออ่านเรื่องราวเกี่ยวกับคนอื่น เหตุการณ์ต่างๆ หรือปัญหาของโลก ซึ่งคุณจะมีอารมณ์ร่วมไปกับสิ่งที่คุณควบคุมไม่ได้ มีแต่จะเพิ่มความวิตกกังวลและความเครียดมากขึ้น และทางเดียวที่จะหยุดได้คือการหยุดการบริโภคสิงเหล่านั้น และหาใครที่โพสในเชิงลบ และคุณเห็นจากหน้าฟีดของคุณ คุณควรออกห่างจากพวกเขา และวิธีนี้เป็นวิธีที่จะทำให้คุณมีความสุขในทุกๆวันได้