6 สูตรมาสก์จากโยเกิร์ตเพื่อผิวสวยของคุณ

จริงๆแล้ว การมาสก์หน้าด้วยโยเกิร์ต ถูกเชื่อว่ามีมาตั้งแต่สมัยโบราณกาล ซึ่งโยเกิร์ตนี้ เคยเป็นเคล็ดลับความงามของคลีโอพัตรา สตรีผู้มีอำนาจในอดีต เธอมักมาสก์หน้าด้วยโยเกิร์ตเป็นประจำ เพื่อคงความอ่อนเยาว์ของใบหน้า และในปัจจุบัน ที่มีความก้าวหน้าทางวิทยาศาสตร์ ได้พบว่า ในโยเกิร์ตนี้มีกรดแลคติค ที่สามารถช่วยบำรุงผิวหน้าให้อ่อนนุ่ม รวมถึงฤทธิ์ที่เป็นกรดอ่อนๆ ก็ช่วยในการผลัดเซลล์ผิว เพื่อเผยผิวพรรณที่กระจ่างใสได้ โดยในวันนี้ เราจะนำเสนอมาสก์หน้า 6 สูตรจากโยเกิร์ต ที่คุณสามารถที่บ้านได้อย่างสะดวกสบาย

โยเกิร์ตกับน้ำผึ้ง

สูตรนี้ดูเหมือนว่าจะเป็นสูตรพื้นฐาน ที่มีหลายๆคนมักจะทำเป็นประจำ ซึ่งคุณสามารถผสมน้ำผึ้ง และโยเกิร์ตในปริมาณที่เท่าๆกัน แล้วพอกหน้าประมาณ 15-20 นาที แล้วล้างออกด้วยน้ำอุ่น คุณจะสามารถสัมผัสได้กับผิวที่เนียนนุ่มกว่าก่อนทำมาก เพราะสูตรนี้จะช่วยคงความชุ่มชื้นให้กับผิวของคุณได้อย่างทันที เหมาะกับสาวๆที่มีปัญหาหน้าแห้งเป็นอย่างยิ่ง แต่เราต้องบอกก่อนเลยว่า สูตรนี้หอมมาก ระวังอย่าเผลอเข้าปากล่ะ

โยเกิร์ตกับกล้วยหอม

สูตรนี้ก็หอมหวานมากๆเช่นกัน และด้วยประโยชน์ของทั้งสองอย่างนี้ จึงทำให้สูตรนี้เหมาะกับการลดเลือนริ้วรอย และชะลอวัยได้เป็นอย่างดี เพียงแค่คุณบดกล้วยหอมกับโยเกิร์ตให้ละเอียด แล้วพอกหน้าทิ้งไว้ประมาณ 20 นาทีถึงครึ่งชั่วโมง หรือจนกว่าตัวมาสก์จะแห้ง แล้วจึงล้างออกด้วยน้ำอุ่นให้สะอาด