8 ไอเดียของสูตรกราโนล่าสำหรับมื้อเช้าของคุณ

กราโนล่าเป็นทางเลือกอาหารเช้าที่ง่ายที่สุด มันมีรสชาติอร่อย เตรียมง่าย และมีคุณค่าทางโภชนาการสูง เมื่อเทียบกับซีเรียลอื่นๆที่มีแต่ปริมาณน้ำตาลสูง ซึ่งในท้องตลาดก็มีกราโนล่าหลากหลายยี่ห้อให้เลือกไม่ว่าจะทั้งที่ร้านค้า หรือร้านออนไลน์ แต่พวกเราก็รู้ดีว่าไม่มีอะไรที่ดีไปกว่าแบบโฮมเมดที่ทำทานเอง โดยที่ใช้เวลาไม่นานในการทำ รวมทั้งคุณยังสามารถดัดแปลงให้เป็นสูตรแบบที่คุณชอบ ดังนั้น วันนี้เราจึงมีสูตรกราโนล่าที่น่าสนใจมาแชร์ให้ทุกท่าน เผื่อว่าจะเป็นไอเดียในการทำเพื่ออาหารเช้า และอาหารว่างระหว่างวันของคุณได้

1. กราโนล่าที่ได้รับแรงบันดาลใจมากจากขนม Almond Joy

หากคุณชื่นชอบขนมหวานรสชอกโกแลตสอดไส้มะพร้าวยี่ห้อ Almond Joy ล่ะก็ คุณจะชื่นชอบสูตรนี้เป็นพิเศษ ซึ่งคุณสามารถเพิ่มกลิ่นมะพร้าวได้จากมะพร้าวอบแห้ง หรือน้ำมันมะพร้าวแทน เพื่อสุขภาพ ใส่ถั่วอัลมอนด์ และเพิ่มความหวานด้วยน้ำผึ้ง หรือน้ำตาลหญ้าหวาน หรือจะเป็นเมเปิ้ลไซรัปก็ได้ และปรุงรสด้วยเกลือเล็กน้อย และผสมข้าวโอ๊ต และอบเพื่อเพิ่มความกรอบเป็นเวลา 30 นาที และคนไปมาเพื่อป้องกันการไหม้ หลังจากนั้นก็ใส่ดาร์กชอคโกแลตลงไป เพื่อเพิ่มความเป็น Almond Joy มากยิ่งขึ้น

2. กราโนล่าผสมเฮเซลนัท

หากคุณชอบเฮเซลนัท คุณควรลองสูตรนี้ ที่ประกอบไปด้วยไขมันจากถั่วและเมล็ดพืช ในสูตรนี้จะประกอบด้วยเฮเซลนัทสับหยาบ, เมล็ดทานตะวัน, ถั่วอัลมอนด์สไลด์, มะพร้าวอบแห้ง และน้ำผึ้ง และน้ำมันเล็กน้อยผสมกับข้าวโอ๊ต และนำไปอบ และพลิกไปมา แล้วคุณจะได้กราโนล่าที่หอมอร่อย

3. กราโนล่าสูตรพีนัทบัตเตอร์คลัสเตอร์

บางคนชอบเมล็ดกราโนล่าที่ร่วนๆ แต่หาคุณชอบกราโนล่าที่มีผิวสัมผัสเป็นก้อนๆแล้ว สูตรนี้เหมาะสำหรับคุณ โดยสูตรนี้มีส่วนประกอบของเนยถั่ว และถั่วลิสง ซึ่งคงถูกใจคนที่ชื่นชอบถั่วลิสงมาก สูตรนี้อร่อยมาก แล้วยิ่งทานคู่กับนมหรือโยเกิร์ต ก็ยิ่งอร่อย ซึ่งวิธีทำก็แสนง่าย โดยทำเหมือนสูตรทั่วไป แต่ปั้นเป็นก้อนด้วยเนยถั่วแค่นั้นเอง