6 ดาราคู่จิ้น ที่ผู้ชมอยากให้คบกันในชีวิตจริง

นับว่าตั้งแต่ไหนแต่ไรมาแล้ว ที่ผู้ชมมักอินไปกับบทบาทของดาราที่ตัวเองชื่นชอบ ไม่ว่าจะแสดงเรื่องไหนๆ คู่พระคู่นาง ก็ดูเคมีเข้ากันได้ดีซะทุกเรื่อง จนคนดูอินไปกับบทบาทของละคร และเชียร์อยากให้ทั้งคู่เป็นคู่รักกันจริงๆในชีวิตจริง ซึ่งดาราชาย-หญิง ทั้ง 6 คู่ต่อไปนี้ ถือว่าเป็นดาราคู่จิ้นในตำนาน ที่ไม่ว่าจะเล่นละครเรื่องไหนๆ ก็เข้ากันได้ดีมากๆ จนคนดูเชียร์ให้รักกันจริงๆนอกจอ

1.ณเดชน์–ญาญ่า

ถ้าพูดถึงดาราคู่จิ้น ที่มีแฟนคลับอย่างหนาแน่น ต้องยกให้กับคู่ของ ณเดชน์ และสาวญาญ่า เพราะตั้งแต่เล่นละครด้วยกันเรื่องแรก คือเรื่อง ดวงใจอัคนี ที่ทั้งสองได้ประเดิมเป็นผลงานเรื่องแรก แล้วแสดงได้ดีและสมบทบาท จนทำให้คนดูอินจัด และอยากให้ทั้งคู่ได้รักกันจริงๆในชีวิตจริง และหลังจากนั้นมา ไม่ว่าทั้งสองจะเล่นละครเรื่องไหนๆ เคมีก็เข้ากันได้ดีเหลือเกิน และนอกจอนั้น ทั้งหนุ่มณเดชน์ และสาวญาญ่า ก็มักจะไปทำกิจกรรมด้วยกัน และทั้งสองก็มีความสนิทสนมกับคุณแม่ของทั้งสองมากๆ ก็ยิ่งเป็นการตอกย้ำความจิ้นเข้าไปอีก และเมื่อไม่นานมานี้ ทั้งสองก็ไปเปิดตัวว่าคบกันอย่างเป็นทางการในชีวิตจริงสักที ท่ามกลางความปลื้มปิติของเหล่าแฟนคลับ และทั้งสองก็หมั่นเติมความหวานให้แก่กันและกันเสมอ แม้ว่าทั้งสองจะงานชุกแค่ไหนก็ตาม

2.โป๊ป ธนวรรธน์ – เบลล่า ราณี

ทั้งสอง ได้โด่งดังเป็นพลุแตก จากบทดารานำจากเรื่อง บุพเพสันนิวาส ในบทของพี่หมื่น และการะเกด นอกจากเนื้อเรื่องจะอิงประวัติศาสตร์ และการดำเนินเรื่องอย่างน่าสนใจแล้ว ฉากกุ๊กกิ๊กกันระหว่างพี่หมื่น และแม่การะเกด ก็น่ารัก สมบทบาท ซึ่งเชื่อได้ว่า มีสาวทั่วพระนครต้องอิจฉาแม่การะเกดกันเป็นแถวแน่นอน และด้วยการเข้าคู่พระคู่นาง และเคมีที่กลมกลืนกันนี้ ก็ทำให้มีแฟนคลับจำนวนมาก คอยเชียร์ให้ทั้งคู่ได้คบกันจริงๆ แต่ก็ต้องแห้ว เพราะสาวเบลล่าของเรา มีหนุ่มตัวจริงอย่าง เวียร์ ศกลวัฒน์ ดูแลหัวใจของเธอในชีวิตจริงแล้วล่ะสิ